— Թող	լինեն: Հետո	նրանք	էլ	կբարեկամանան: Ահա, օրինակ, դուք, ազնիվ	մարդ	եք, չէ՞: Եթե	փող	չեք	սիրում, ինչո՞ւ այդպես	պինդ	կպել	եք	ձեր	հոր	միլիոններին: Չէ՞	որ	առաջ	ասում	էիք, թե	Մարկոս	աղան, չգիտեմ, տնտեսական	այսինչ — այնինչ	օրենքներով	ուրիշների	աշխատանքի	վարձն	է	վայելում: Հիմա	այդ	միլիոնները	հալալ	են: Կարծում	եք, ես	ձեզ մեղադրո՞ւմ	եմ: Աստված	ոչ	անի, ես	հիմար	չեմ: Բարեկա՛մ, աշխարհում	գողերը	երկու	տեսակ	են. ազնիվ	և	անազնիվ: Ազնիվն	ինքն	է	գողանում, անազնիվն	ուրիշի	գողացածներն	է	ուտում: Ես	այս	ասում	եմ	հենց	այնպես, չնեղանաք... Ուզում եմ	ասել, որ	բառի	իսկական	նշանակությամբ	ազնիվ	վաճառականն	այնքան	հազվագույտ	է, որքան	չգողացող	խոհարարը: